Document ID: /roh_data/filtered/fineweb-2-filterrobots_roh.jsonl.gz/58103

Ina minoritad da la cumissiun refusa la pussaivladad da survegliar il spazi public cun l'identificaziun da persunas. Plinavant propona ina maioritad da la cumissiun d'introducir in scumond da sa mascrar. La cumissiun beneventa cleramain il sustegn expressiv per la collavuraziun tranter la polizia chantunala e las vischnancas.
Tgi duai approvar mesiras da surveglianza preventivas
In'ulteriura midada fa la cumissiun tge che pertutga l'autoritad d'approvaziun per tschertas mesiras da surveglianza preventivas. La regenza aveva proponì da surdar questa incumbensa a la dretgira administrativa. Ina maioritad considerabla propona dentant d'incumbensar la dretgira chantunala da mesiras repressivas per questa incumbensa.
La cumissiun propona al Cussegl grond d'approvar la revisiun cun pitschnas adattaziuns. Il Cussegl grond tracta la revisiun parziala da la lescha da polizia en sia sessiun d'avust.
RR novitads 09:00